**Hrvatska pravoslavna crkva** je bila pravoslavna crkva koja je za vrijeme drugog svjetskog rata službeno djelovala na područjima pod vlašću Nezavisne Države Hrvatske od 1942. do 1945.

Postojanje 1942-45
------------------

Osnovana je ukazom poglavnika Ante Pavelića u okviru mjera kojima se, pod njemačkim pritiskom, trebala ublažiti represija prema srpskom, odnosno pravoslavnom stanovništvu NDH, a u svrhu smirivanja ustanka. Tim je potezom NDH formalno odustala od svoje dotadašnje politike kojom su se svi Srbi u NDH imali prisilno preobratiti na katoličanstvo, protjerati u Srbiju ili likvidirati. Srbi u NDH su, slično kao i Muslimani, proglašeni *Hrvatima pravoslavne vjere*; s druge strane, isto kao što se više nisu mogli izjašnjavati kao Srbi, tako i nije više mogla postojati Srpska pravoslavna crkva. Manastiri, crkve i druga imovina SPC u NDH koja je uspjela izbjeći pljačku i razaranje je ukazom predana novom entitetu.

HPC, međutim, nije zaživjela, s obzirom da je srpsko stanovništvo, izloženo progonima i pogromima, prema vlastima NDH osjećalo trajno nepovjerenje. Za popunjavanje svećeničkog kadra se, HPC, stoga morala koristiti gotovo isključivo svećenicima Ruske zagranične crkve izbjeglim nakon oktobarske revolucije. Propašću NDH propala je i ova u narodu omražena ustaška crkva, a 8 njenih najvažnijih dužnosnika koji nisu prebjegli u druge države su uhapšeni i na vojnom sudu grada Zagreba 29.6.1945. osuđeni na smrt i pogubljeni.

Inicijative za obnovu
---------------------

Ideje o obnovi HPC su se pojavile 1990-ih u Hrvatskoj, a obično su dopirale iz krugova ekstremne nacionalističke desnice i bile praćene zahtjevima da se formalno zabrani SPC kao eksponent velikosrpske politike, odnosno trajni sigurnosni rizik po Hrvatsku.

U martu 2010. je u Zadru službeno objavljeno ponovno osnivanje HPC od strane udruge građana registrirane kao *Hrvatska pravoslavna zajednica*.

Inicijativa za obnovu Hrvatske pravoslavne crkve je izazvala osude Srpske pravoslavne crkve, hrvatskog predsjednika i predsjednika vladine komisije za odnose s vjerskim zajednicama.

Izvori
------

1. ↑  O Hitlerovim pravoslavcima
2. ↑  „Smrtna presuda vojnog suda". Arhivirano iz originala na datum 2012-08-13. Pristupljeno 2012-03-26.
3. ↑  „Josipović: HPC se poziva na ustaški režim i širi netoleranciju!". Arhivirano iz originala na datum 2010-03-22. Pristupljeno 2010-03-26.
4. ↑  I ministar Biškupić protiv obnove Hrvatske pravoslavne crkve

V. također
----------

* Kroatizacija

Eksterni linkovi
----------------

* Михаил Шкаровски, Стварање и делатност Хрватске православне цркве током Другог светског рата
* Savic Markovic Stedimlija - Ideologist of "Red Croatia"
* New Attacks on the Serbian Orthodox Church HR-Net news service
* The Orthodox Church in Croatia Arhivirano 2008-06-22 na Wayback Machine-u March 15, 1993 Vreme News Digest Agency No 77

| * p
* r
* u
Autokefalne i autonomne crkve u pravoslavlju |
| --- |
| Autokefalne crkve | **Četiri drevne patrijaršije:** Carigrad • Aleksandrija • Antiohija • Jeruzalem  Rusija • Srbija • Rumunska • Bugarska • Gruzija • Kipar • Grčka • Poljska • Albanija • Češka i Slovačka • Amerika\* • Ukrajina\* |
| Autonomne crkve | Sinaj • Crna Gora\* • Finska • Estonija\* • Hrvatska\* • Japan\* • Kina\* • Zapadna Europa\* • Besarabija\* • Moldavija\* • Ohrid\* • (RPCIR) |
| \* *Autokefalnost ili autonomija nije opće priznata.*\*\* *Poluautonomnni dio Ruske pravoslavne crkve čija autonomija nije opće priznata.* |